་བའི་ལེགས་འབུལ་བཞུགས།
:.
ལུས་
༅། །ༀ་ཨནྡྲ། ཚན་ལྔ་པ་ལ། ཐོག་མར། ཙི་ནའི་ཡུལ་གྲུ་ཆེན་པོའི་ལོངས་
སྤྱོད་ ཀྱི་ ཆ་ ཤས་ ལས་ གྲུབ་ པའི་ དཱུ་ ཀུ་ ལའི་ གོས་ བཟང་ དཀྱུས་ སུ་ རིང་ བའི་
མགུལ་དཀྲིས། གང་སྐུ་བྲལ་དང་སྨིན་པའི་ས་བོན་ལས་འཁྲུངས་པའི་མཁྱེན་
བརྩེའི་འདབ་སྟོང་ཕྱོགས་བརྒྱར་འཛུམ་པའི་གཟུགས་སྐུའི་ཨུཏྤལ་གཞོན་ནུ།
ཅན་བུང་བ་འཁོར་བའི་དཔྱིད་དུ་བརྟན་པའི་སླད་དུ། སྐུ་རྟེན་ལ། ཟངས་གསེར་
ལས་གྲུབ་པའི་རྒྱལ་བ་མར་མེ་མཛད་ཀྱི་བྱིན་སྐུ་ཆོས་རྒྱལ་ལི་མ་ཁྲུ་ཚད་ཙམ་གྱི་
སྒྲོས་ལྡན། གང་གསུང་དྲི་བྲལ་ཟག་མེད་ལམ་གྱི་བདེན་པའི་ཚིག་དོན་རྣམ་པར་
འབྱེད་པས། འགོག་བདེན་རྟག་པའི་ལང་ཚོར་སྦྱིན་པ་ལ་བསྙེལ་པ་མེད་པའི་ སླད་
དུ། གསུང་རྟེན་ལ། ངོར་ལུགས་ཀྱི་དཀྱིལ་འཁོར་བདུན་གྱི་ཆོས་འབྱུང་བཟང་གོས་
ཀྱི་པོད་དྲིལ་ལ། དྲ་ཤིང་དམར་སེར་གྱི་གླེགས་ཤིང་དང་། གོས་སྐུད་སྣེ་ལྔའི་གླེགས་
ཐག་ལ་དངུལ་གྱི་ཕ་ཏྲས་བརྒྱན་པ། གང་ཐུགས་སྲིད་ཞི་མཉམ་པ་ཉིད་ཀྱི་ངང་
ལས་མ་གཡོས་བཞིན་དུ་གྲངས་མེད་བསྐལ་པའི་ཐུགས་བསྐྱེད་ཀྱི་སྨོན་ལམ་དུས་
སུ་སྨིན་པ་ལས་ཡེ་ཤེས་གཟིགས་པ་དམ་པའི་སྣང་བ་རྟག་ཁྱབ་ཏུ་བརྡལ་བའི་
ཕྱིར། ཐུགས་རྟེན་ལ། གསེར་ཟངས་ལས་གྲུབ་པའི་རྣམ་པར་རྒྱལ་མའི་མཆོད་
རྟེན་ཆེ་ལེགས་ལ་རིན་པོ་ཆེའི་ཕྲ་ཚོམ་སྣ་ཚོགས་ཀྱིས་མཛེས་པར་སྤུད་པ་སོགས།
ཚན་གྲངས་ཡོད་རིགས་རྣམས་འདིར་བྲིས་པའི་མཐར། བཅས་ཚན་ལྔ་པའི་ལེགས་
འབུལ་གྱི་རྣམ་གྲངས་བཀོད་དེ། སླད་ཀྱི་ཆར་ཡང་ཛམྦུ་རྐང་འཐུང་གི་རྒྱལ་མཚན་
གྱིས་ཉེ་བར་བརྒྱན་པའི་གླིང་མཆོག་ལས་ཀྱི་ས་པ་སྤྱི་དང་། བྱེ་བྲག་ཏུ་གངས་རི་
དཔལ་དང་ལྡན་པས་བསྐོར་བའི་ཡུལ་ལྗོངས་འདི་ཉིད་དུ། རྨད་དུ་བྱུང་བའི་ཕྲིན་
: :
- 255 -

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
:
:
འཇིག་རྟེན་དུ་མ་ཤར་བར་དེ་སྲིད་དུ་བསྟན་འགྲོའི་ལྷ་ལམ་ཡངས་པར་འཆར་
ནུབ་སྤོང་ཞིང༌། རྒྱལ་ཁམས་སྤྱི་དང་བྱེ་བྲག་ཏུ་གནས་པའི་སྐྱ་སེར་གྱི་ཚོགས་མཆོག་
དམན་བར་མས་བསྡུས་པའི་འགྲོ་བ་ཡོངས་ལ། ཡེ་ཤེས་གཟིགས་པའི་སྤྱན་ཟུར་
གྱིས་བྱང་ཆུབ་སྙིང་པོའི་བར་དུ་མི་གཏོང་བར་དངོས་པོ་ཀུན་གྱིས་བཏུད་ནས་
གསོལ་བ་བཏབ་སྟེ། སླར་ཡང་སྐུ་གསུང་ཐུགས་ཡོན་ཏན་ཕྲིན་ལས་མི་ཟད་པ་
རྒྱན་ གྱི་ འཁོར་ ལོའི་ རྣམ་ རོལ་ དུ་ འཚོ་ ཞིང་ གཞེས་ ལ་ ཆོས་ ཀྱང་ སྟོན་ པ་ དང་།
བདག་སོགས་འགྲོ་བ་ཡོངས་ཀྱིས་བསོད་ནམས་ཀྱི་ཚོགས་སྒོ་དུ་མ་ནས་སྤེལ་བའི་
ཕྱིར། གྲངས་མེད་བསྐལ་པ་རྒྱ་མཚོའི་ཚོགས་ཟུང་གི་དཔལ་ལས་གྲུབ་པའི་སྐྱེས་
བུ་ཆེན་པོའི་བསོད་ནམས་ཀྱི་ཕུང་པོ་ཡོངས་སུ་རྫོགས་པ་ལས་བྱུང་བའི་མཚན་མ་
བཀྲ་ཤིས་པའི་རྟགས་བརྒྱད་ཀྱི་སྒྲ་ལས་ཉེ་བར་དྲངས་ཏེ་སྭསྟིའི་དབྱང་སྙན་དང་
ཡན་ལག་བདུན་པའི་ཚིག་གི་སྦྱོར་བ་བསྲེས་ཏེ། ཀུན་དགའ་ཁོང་ནས་དགོད་པའི་
སྙན་དངགས་ཀྱི་རྒྱན་ལམ་ནས་རྣམ་པར་སྤེལ་བ་ཅུང་ཟད་ཅིག་བརྗོད་པ་ནི་འདི་
ལྟར། ༀ་མ་མ་ཨཱ་ཡུར་བི་ཛ་ཡནྟུ། རྣམ་པར་རྒྱལ་བ་ཞེས་པའི་བགྲང་བྱ་ཀ་ཤི་མཛེས་
:
:.
ལས་གསུམ་གྱི་འཇུག་པ་དཀར་འབྱམས་ཡུག་གཅིག་ཏུ་བརྡལ་བའི་རྟེན་འབྱུང་དུ་
མཐའ་རྟེན་རས་དཀར་ཡུག་གིས་བསྐོར་བ་བཅས་དངོས་པོའི་རྣམ་གྲངས་བརྒྱ་
ཕྲག་དབང་པོའི་གྲངས་ལྡན་ལ་གྲུབ་པ་ཉེར་བདུན་གྱིས་བརྒྱན་པ་འབུལ་ལམ་
ཞུས་པ་
་པ་ལགས་ན་དམིགས་མེད་བརྩེ་ཆེན་མཆོག་གི་ཡེ་ཤེས་ཀྱི་གཟིགས་པ་དམ་
པས་ ཡུད་ ཙམ་ བདག་ གིར་ བཞེས་པ་དང་། འབྱུང་ འགྱུར་ སྲིད་ པའི་ ཆར་ ཡང་
བསོད་ནམས་བརྒྱ་ལས་གྲུབ་པའི་ཉི་མ་མཚན་དཔེའི་གཟི་སྟོང་འབར་བའི་མཛེས་
སྐུ་ཇི་སྲིད་བསྐལ་བཟང་རྣམ་འདྲེན་ལྔ་པའི་རིང་ལུགས་ཚེས་བདག་གི་འོད་སྣང་
- 256 -

ས་སྐྱའི་གདུང་སྲས་རིན་པོ་ཆེ་ལྷ་རྒྱལ་དགོན་གྱི་ཆོས་ཁྲིར་མངའ་གསོལ་བའི་ལེགས་འབུལ་བཞུགས།
:,
';
དགའི་མཚར་སྡུག་གིས། །སུམ་ལྡན་འབྱུང་བའི་རྒྱན་གོས་བཀླུབས་ཏེ་སྤེན་པའི་རླུང་
དང་རྩེ་འདོད་ཀྱང༌། །འབྲས་ལྡན་དུས་ཀྱི་ལང་ཚོ་ངོམས་པས་འགྲན་ཟླར་ཆས་
པའི་གྲལ་ཚེས་འདིར། །རྫོགས་ལྡན་གསར་པའི་དུས་སྟོན་དཀྲིགས་པའི་ངོ་མཚར་
གཏམ་གྱི་མདུན་བསུས་ནས། །གང་ཞིག་བལྟ་བས་ཆོག་མི་ཤེས་པའི་སྐུ་ཡི་རྒྱལ་མཚན་
ཆུ་ཞེང་གབ། །བྲལ་སྨིན་ཡོན་ཏན་དྲུག་ཅུ་རྩ་བཞིའི་དར་ཤམ་མཆོག་གིས་ལེགས་
མཛེས་པར། །དད་གསུམ་ཉིན་མོས་ཟུམ་པའི་ལག་པད་བདེ་ཆེན་འཁོར་ལོའི་རྒྱན་
བཀོད་དེ། །གཙུག་སྐྱེས་འབྱུང་འཛིན་གཞི་ལ་བསྙིལ་བས་གྲངས་མེད་ཕྱག་གི་ཕྲེང་
བ་བསྟར། །གཙུག་ཏོར་རིན་ཆེན་ཏོག་གི་བློ་གྲོས་བལྟར་མི་མངོན་པའི་གདེངས་ཀ་
ཅན། །ཡན་ལག་མཆོག་གི་གདུགས་ཀྱི་དཀྱིལ་འཁོར་མཐོང་ན་མི་མཐུན་བྲལ་བ་
ལ༑ ༑རབ་འབྱམས་ཞིང་གི་བཀོད་པའི་མིག་འཕྲུལ་ཏིང་འཛིན་མཆོག་གི་རོལ་པ་
ཡིས། །རང་གི་རྒྱུད་ལ་མ་བྱིན་བླངས་ནས་མཆོད་པའི་སྤྲིན་གྱི་ཕུང་པོ་བཏིབས། །
སྲིད་དང་ཞི་བའི་དགེ་ལེགས་འཆར་བའི་ཕྱག་ཞབས་ནོར་བུའི་མེ་ལོང་ངོས། །
རྩིབས་སྟོང་གསེར་གྱི་འཁོར་ལོ་འབར་བས་མངོན་པར་གཏམས་པའི་ཞིང་གི་
མདུན། །ཞོ་འཐུང་རུས་པས་གཞོམ་དུ་མ་བཟོད་གངྒཱའི་ལྷ་མོའི་འཛུམ་དཀར་གྱིས།།
ཅུང་ཟད་དག་པའི་བསླུ་བྲིད་མ་ནུས་དྲེགས་པས་མྱོས་པའི་ནོངས་པ་བཤགས། །
ཡན་ལག་དྲུག་ཅུའི་དཀྱིལ་འཁོར་རྫོགས་པའི་གསུང་མཆོག་གཡས་འཁྱིལ་དཀར་
པོའི་དུང་། །ཉོན་མོངས་རིམས་ནད་གཅོད་པའི་སྒྲ་དབྱངས་འགགས་མེད་ལམ་བདེན་
རང་བཞིན་ལས། །ཟབ་རྒྱས་ཆོས་ཀྱི་བདུད་རྩིའི་དགའ་སྟོན་མངོན་སུམ་སྩལ་བས་
དེ་མ་ཐག །སྐྱེ་བའི་ཕྲེང་བར་སྙིང་ནས་རངས་པའི་ཨུཏྤལ་དཀར་པོའི་འཛུམ་བརྒྱ་
གྲོལ། །ཚོགས་གཉིས་དམ་པའི་ཆུ་གཏེར་ལས་འཁྲུངས་ཆོས་རབ་འབྱེད་པའི་
:.
- 257 -

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
འདབ་སྟོང་རྫོགས། །ལྗགས་ཀྱི་དབང་པོ་པདྨ་གཞོན་ནུ་དགེ་བ་སུམ་ལྡན་སྦྲང་རྩིས་
གཏམས། །ཞི་བསིལ་ཐར་པའི་བདུད་རྩི་མངར་མོ་འགྲོ་འདིའི་བསོད་ནམས་བགོ་
སྐལ་དུ། །གཞན་ཕན་ཉིན་མོའི་འོད་ཀྱིས་དྲངས་ཏེ་ཐར་པའི་བཅུད་ལེན་སྨིན་པར་
མཛོད། །ཟབ་ཞི་སྤྲོས་བྲལ་འདུས་མ་བྱས་པ་འཆི་མེད་བདུད་རྩིས་མངོན་གཏམས་
པའི། །སྨིན་གྲོལ་གསུང་གི་གཏོང་བ་ལེགས་འཇོ་མགུལ་གྱི་བུམ༵་པ༵་བཟང་པོ་ལྡན།།
ལེགས་གསུངས་བཀའ་དང་དགོངས་འགྲེལ་འཆད་སྤེལ་འཛིན་ལ་ངལ་བ་མི་
བཞེས་པར། །དབང་བཅུའི་སྟོབས་རྩལ་རྫོགས་པའི་གསང་གསུམ་རྡོ་རྗེའི་ཆོས་
ཁམས་གྲུབ་པར་མཛོད། །མཁྱེན་གཉིས་ཉི་ཟླའི་སྣང་བ་དང་འགྲོགས་ཐུགས་
མཆོག་དཔ༵ལ་གྱི་བེའུའི་སྤྲིན། །ཟག་མེད་ཆོས་ཁམས་རྒྱ་མཚོའི་མཁའ་ལ་འཇུག་
ཅིང་ལྡང་བའི་ཏིང་འཛིན་གྱིས། །འདི་ལྟར་བསྒྲུབ་པའི་ལེགས་བྱས་ལམ་ལ་ཅུང་
ཟད་ངལ་བར་བྱས་པའི་དགེ །སྒྱུ་མའི་སྐྱེས་བུ་རྩེ་འཇོ་རོལ་བཞིན་འཁོར་གསུམ་
དག་པས་འགྲོ་ལ་སྦྱིན། །བྲལ་དང་ཚིགས་བཅད་འདི་གཟུགས་ཅན་གྱི་གཟུགས་ཅན་འཕར་མ་
ཡིད་འཕྲོག་པའི་རྒྱན་ལམ་ནས་སྤེལ་བའོ། །སྨིན་པའི་ཡོན་ཏན་མེ་ཏོག་དྲུག་ཅུ་རྩ་བཞིའི་འཕྲོ་
འདུ་འོད་ཀྱི་སྣང་བར་རབ་འབར་ཐུབ༵་དབ༵ང་དཔག་བསམ་རྒྱལ་མཚན་ལ། །
བརྗོད་བྱ་ཞི་བསིལ་དམ་པའི་འགོག་ལམ་རྗོད་བྱེད་ངག་ཚིག་དྲི་མེད་ལུང་གི་ནོར་
བུའི་དོ་ཤལ་སྤེལ་ལེགས་གཡེར་ཁའི་ཕྲེང་བས་བརྒྱན། །རིག་དང་གྲོལ་བའི་ཡོན་
ཏན་བརྒྱད་ཀྱི་ལོ་འདབ་སྟུག་པོ་ལྷབ་ལྷུབ་དར་གྱི་ཤམ་བུས་མཛེས་པ་ལམ་ལྔ་ས་
བཅུའི་འཕགས་པའི་ཚོགས། །རིན་ཆེན་རྣམ་གསུམ་གྲགས་པའི་བདེན་པས་འདོད་
པའི་དོན་ལ་སྨོན་པའི་འབྲས་བུ་རེ་བའི་ཤིང་རྟ་འགེངས་པའི་དགེ་ལེགས་གྲུབ་
གྱུར་ཅིག །དེ་ལྟར་ཉིན་གཉིས་པའི་ལེགས་འབུལ་གྱི་རྣམ་བཞག་སོང་ནས།
- 258 -

ས་སྐྱའི་གདུང་སྲས་རིན་པོ་ཆེ་ལྷ་རྒྱལ་དགོན་གྱི་གསོལ་བའི་ལེགས་འབུལ་བཞུགས།
གྱི་ཆོས་མངའ་གནྟུཾ
ཆོས་ཁྲིར་ཁྲིར་མངའ་༄༅། །ཉིན་གསུམ་པ་ནི། ཨོཾ་ཤྲཱི་བི་ཛ་ཡ་ཀ་ལྱཱ་ཎཾ་བྷུ་ཡཏ། ཆེ་མཆོག་ཡོན་
ཏན་ལྡན་པའི་འཁོན་རིགས་སྤྲུལ་པའི་གདུང་སྲས་བསྟན་འགྲོའི་མགོན། །ཆེ་
དགུའི་རལ་པའི་རྩེ་མོས་བཏེགས་པའི་ནོར་བུའི་ཁྲི་ལ་མངའ་གསོལ་ཚེ། །འཆི་མེད་
རྟག་པའི་བདུད་རྩིའི་སྤྲིན་ཆེན་གསང་གསུམ་ཕུང་པོར་ཆགས་པའི་མོད། །འཆི་
མེད་གྲུབ་པའི་དགའ་སྟོན་མཆོག་ལ་གསང་གསུམ་རོལ་པས་ཤིས་གྱུར་ཅིག
།
གྲངས་མེད་གདུལ་བྱའི་ལྷ་ལམ་དུ། །མཛེས་སྐུའི་ཉི་མ་འཆར་པའི་མོད། །ལེགས་
འབུལ་སྟོབ་པའི་མཆོད་སྤྲིན་འདི། །རྗེས་བརྩེའི་ཐུགས་ཀྱིས་བཞེས་པར་མཛོད།
།
ཞེས་ཟུང་ལྡན་རྣམ་པར་སྤེལ་བའི་སྙན་དངགས་ཀྱི་ལམ་ནས་མངོན་པར་དྲངས་ཏེ་
བསྟོད་པའི་སྒོ་ནས་སྭསྟིའི་དབྱངས་སྙན་གྱིས་མདུན་བདར་ཏེ། དེང་གི་ཆར་ཡང་།
གྲངས་མེད་བསྐལ་པའི་ཚོགས་ཟུང་གནམ་འཕྱེའི་གྲོང་ཁྱེར་བསྲུབས་པ་ལས་
ལེགས་པར་འཁྲུངས་ཏེ། རིགས་རུས་ཆོ་འབྲང་གིས་བརྒྱན་པ་སྲིད་པའི་ཡོན་ཏན་
གསུམ་དང་། དམ་པའི་ཚུལ་དགུས་བརྒྱན་པ་ཞི་བའི་ཡོན་ཏན་དགུ་སྟེ། དེ་ལྟར་
རྨད་དུ་བྱུང་བའི་སྲིད་ཞིའི་ཡོན་ཏན་ཏཱཏྐ་དུས་སྦྱོར་བཅུ་གཉིས་ཀྱི་ཁྱིམ་ལམ་ནས་
བོད་ཆེན་ལྗོངས་ཀྱི་ལྷ་ལམ་ཡངས་པར་འཆར་བའི་གསང་གསུམ་ཉི་མའི་དཀྱིལ་
འཁོར། སྤང་རྟོགས་ཀྱི་ཡོན་ཏན་ཀུན་ནས་ འཕྲོ་ བས་ སྲིད་པ་དང་ཞི་བའི་ནོར་
འཛིན་བུ་མོའི་བཞིན་རས་ཀྱི་དཀྱིལ་འཁོར་མཛེས་པར་བརྒྱན་པའི་ཆོས་དང་སྲིད་
པའི་འདབ་སྟོང་རྣམ་པར་ཕྱེ་བའི་གཏམ་སྙན་གྱི་ཟིལ་དངར་རིང་ནས་རྣ་བའི་
བཅུད་ལེན་དུ་བཏུངས་པ་ལས། དེང་གི་དུས་སུ་སྐྱེ་དགུའི་བསོད་ནམས་ཕུང་པོའི་
མགྲོན་དུ་ཉེ་བར་ཁུགས་ཏེ། མདོ་སྨད་ཡངས་པའི་ལྗོངས་འདིར་གསེར་ཞལ་རིན་
- 259 -

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
པོ་ཆེ་མངོན་སུམ་དུ་སྣང་བ་མཛད་ནས། ཇི་སྐད་དུ། སངས་རྒྱས་ཉི་མ་གདུལ་བྱ་
ཡི། །རི་ལ་ཇི་ལྟར་འོས་པར་འབབ། །ཅེས་གསུངས་པ་ལྟར། རིང་མོའི་དུས་
ནས་སྨོན་ལམ་གྱི་ས་བོན་བཟང་པོ་ལེགས་པར་བཏབ་པའི་གདུལ་བྱའི་ཞིང་ས་
གཤིན་པ་ཐུན་མོང་མ་ཡིན་པ་ཡོད་པའི་གནས་མཆོག །ས་ཕྱོགས་ཆོས་ལྡན་གྱི་རྒྱལ་
པོས་བསྐྱངས་ཤིང་། ཕྱི་ནང་གི་ཉེར་འཚེ་མེད་པ་ཡིད་ལྷུང་དགའ་བའི་སྨན་ ལྗོངས་
ཀྱི་འཛིན་མའི་ཐིག་ལེ་མཛེས་པར་བྱེད་པ། མདོ་སྔགས་ཆོས་ཀྱི་མཛོད་ཆེན་སྲིད་
གསུམ་དགེ་ལེགས་ཡོངས་འདུས་ཀྱི་ཆོས་གྲྭ་ཆེན་པོའི་གཙུག་ལག་ཁང་གི་ཆོས་
ཀྱི་ཁྲི་འཕང་མཐོན་པོར། རིན་ཆེན་ཀཉྩཱ་ནི་ཡི་ལྷུན་པོ་གང་ཞིག་གདེངས་ཅན་གྲོང་
ཁྱེར་ཆེན་པོར་བརླིང་བ་བཞིན་དུ། ཞབས་མཐིལ་བནྡྷ་ཛི་བ་ཀའི་འདབ་མ་ལྟ་ བུའི་
ངོས་སུ་བསོད་ནམས་ཀྱི་བྱེད་པོས་ལེགས་པར་བྲིས་པའི་འཁོར་ལོ་རྩིབས་བརྒྱད་
པའི་རྟགས་ཀྱིས་ཉེ་བར་སྤུད་པའི་ཞབས་ཟུང་རྡོ་རྗེའི་མདུད་པ་བཀོད་དེ། འཁོར་
གྱི་ཚོགས་རྣམས་ལས་སྐྱེ་བོའི་རིགས་སུ་གཏོགས་པ་ཐམས་ཅད་ཀྱང་ལེགས་བྲིས་
ཀྱི་ཡུལ་ནས་འོངས་པ་ལྟ་བུའི་གོས་བཟང་དང་རྒྱན་གྱི་རྣམ་པ་མང་པོས་ལུས་ལ་
སྒེག་པར་བྱས་པ་བགྲང་གིས་མི་ལྡང་བ་ལྷགས་ཏེ། རང་རང་གི་མངོན་པར་རྒྱགས་
པའི་ང་རྒྱལ་བཏང་ནས་གང་གི་ཞབས་སྟེགས་ཀྱི་ཁྲི་ལ། རིན་ཐང་ཆེ་བའི་ནོར་བུ་
རིན་པོ་ཆེའི་ཕྲ་ཚོམ་བཀོད་པར་གསེར་གྱི་པ་ཏྲ་འཁྱུག་པས་ལེགས་པར་བཟུང་བ་
ངོ་མཚར་མིག་གི་དགའ་སྟོན་དུ་གྱུར་པ་ལ། དགའ་བ་བརྒྱ་ཕྲག་བརྩེགས་པའི་
འཛུམ་གྱི་ཕྲེང་བ་གསར་བས་ཉེ་བར་འཁྱུད་པ་དང་ཆབ་ཅིག །ལུས་ཐམས་ཅད་
བཏུད་པའི་ཞེ་ས་སྔོན་དུ་འགྲོ་བས་ཞལ་གྱི་དཀྱིལ་འཁོར་འབྲས་ལྡན་དུས་ཀྱི་བཅོ་
ལྔའི་དུས་ཟླའི་བདུད་རྩི་ངོམས་པར་མེད་པ་འཐུང་བ་ལ་རྩེ་གཅིག་ཏུ་འདུན་པར་
- 260 -

ས་སྐྱའི་གདུང་སྲས་རིན་པོ་ཆེ་ལྷ་རྒྱལ་དགོན་གྱི་ཆོས་ཁྲིར་མངའ་གསོལ་བའི་ལེགས་འབུལ་བཞུགས།
བྱེད་དོ།
།ཐུབ་པའི་གོས་མཆོག་རྣམ་པ་གསུམ་གྱིས་ཀུན་ནས་མཛེས་པར་བཀླུབས་
པའི་ ངུར་སྨྲིག་ གི་ ཚོན་ མདངས་ གསར་ པས་ ནོར་ འཛིན་དཔལ་ མོའི་ བཞིན་ གྱི་
དཀྱིལ་འཁོར་ཡོངས་སུ་བཀབ་པའི་དགེ་སློང་གི་དགེ་འདུན་ཆེན་པོས་ཕྱོགས་ཀྱི་
ཐ་གྲུ་རྣམ་པར་འགེངས་པའི་ཞལ་ནས་སྭསྟིའི་དབྱངས་སྙན་གྱིས་རྣ་བར་འཇེབས་
ཅིང༌། སྙིང་ལ་རངས་པ་དང་། ཡོངས་སུ་ཚིམ་པར་བྱེད་པ་སྟེ་དེ་ལྟར་སྐྱ་སེར་འཁོར་
ཚོགས་རྒྱ་མཚོའི་དབུས་སུ། བཀའ་ལུང་གི་གླིང་བུ་སྙན་འགྱུར་འབུམ་གྱི་རོ་དང་
ལྡན་པ་ཐོས་པ་འཛིན་པའི་རྒྱན་དུ་སྩལ་པས། དང་པོའི་ས་ཡི་ཏིང་འཛིན་ཐོབ་པའི་
དཔལ་ལ་འགྲན་ནུས་པ་ལྟ་བུའི་ཚེ་རབས་གཏན་གྱི་འདུན་མ་འགྲུབ་པའི་དུས་
སྟོན་བཟང་པོ་འཆར་བའི་སྐབས་འདིར། འབྲེལ་ཚད་དོན་ལྡན་དུ་མཛད་པའི་
བཀའ་དྲིན་གྱི་ཕ་མཐའ་ནི་བསམ་བརྗོད་ཀྱི་ར་བ་ལས་ཆེས་བརྒལ་བའི་ཕྱིར་ན།
དངོས་པོའི་ཟུང་གིས་ཕྱོགས་རེ་ཙམ་ཡང་གཞལ་བའི་ཡུལ་མ་ཡིན་ཀྱང་། རེ་ཞིག་
དངོས་སུ་འབྱོར་པའི་བདོག་པ་ཕྲ་མོ་འདིས་མཚོན་ཏེ་རང་གཞན་གྱི་ རྒྱུད་ཀྱིས་
བསྡུས་པའི་ལུས་དང་ལོངས་སྤྱོད་དགེ་ཚོགས་རྒྱ་མཚོ་དང་བཅས་པ་འཕགས་པ་
ནམ་མཁའ་མཛོད་ཀྱི་མཆོད་པའི་སྤྲིན་ཕུང་ཆེན་པོར་དད་པའི་འདུན་པས་སྤྲུལ་ཏེ་
འབུལ་བའི་མཎྜལ་མཚོན་བྱེད་དུ། ཐོག་མར། དཔལ་གནམ་སའི་དབང་ཕྱུག་ཆེན་
པོ། སྟོབས་ཀྱི་འཁོར་ལོས་སྒྱུར་བ། རྒྱ་ནག